Geskiedenis van die Hugenote
Beste teen 800 x 600 pixels
godsdienstige hervormer. Die Hugenote was Franse Protestante wat lede was van die Gereformeerde Kerk wat in 1550 deur Johannes Calvyn gestig is.
Die oorsprong van die naam Hugenoot is onseker maar dateer uit ongeveer 1550, toe dit gebruik is in hofsake teen die "ketters" (afgewekenes van die Rooms Katolieke Kerk). Daar is 'n teorie dat dit afgelei is van die persoonlike naam van Besançon Hugues, die leier van die "Konfererale Party in Genéve, in kombinasie met 'n Franse korrupsie van die Duitse woord vir samesweerder of konfederalis, naamlik eidgenosse. Dus het Hugues plus eidgenote mettertyd Hugenoot geword, met die bedoeling om die Protestantse saak te koppel aan destydse ongewilde politiekery.
Klik op afbeelding hierbo vir vergrote beeld
Medici Dit was Cathararina de Medici wat haar swakkeling-seun, Karel IX, ooreed het tot die massamoord, wat drie dae geduur en na die platteland versprei het. Op Sondagoggend 24 Augustus 1572 het Catharina self deur Parys se strate gewandel om inspeksie van die dooies te hou. Hendrik van Navarre se lewe word egter gespaar, danksy die feit dat hy voorgee om die Rooms Katolieke geloof aan te hang. In 1593 besluit hy om die Rooms Katolieke geloof te aanvaar, en 5 jaar later is hy as koning Hendrik IV (le bon Henri - goeie Hendrik) die onbetwisde heerser van Frankryk.
Nadat Hendrik van Navarre egter in 1610 vermoor is, is die vervolging van die "afvalliges" egter weer in alle erns begin onder leiding van Kardinaal Richelieu. Die Hugenote se vrystede het die een na die ander verlore gegaan nadat dit deur kardinaal Richelieu se magte verower is, en die laaste vernaamste en sterkste vesting, La Rochelle, is in 1629 na 'n maandlange beleg prysgegee. Richelieu, wat die Hugenote met meningvervolg het.
Lodewyk XIV Lodewyk XIV (die Sonkoning, 1643-1715) het sy leuse l'état c'est moi (ek is die staat) begin uitleef, en die berugte dragonnades ingestel waardeur dragondersoldate by Hugenote-gesinne ingeboek is. Hy het met 'n beleid van une foi, un loi, un roi (een geloof, een wet, een koning) die Edik van Nantes op 22 Oktober 1685 herroep. Die grootskaalse vervolging van Hugenote het opnuut en met groter felheid begin.
Elke plek van aanbidding van die Hugenote is vernietig; elke predikant wat geweier het om te "konformeer" was verban na die Hôpitaux de Forçats by Marseilles en by Valance. As hy bekend was vir sy ywer of as "hardkoppig" gebrandmerk was, was hy lewenslank tot slawerny verban na dié Wes-Indiese eilande wat onder Franse beheer gestaan het. Die kinders van Hugenote-ouers is met dwang van hulle af weggeneem, en deur Rooms Katolieke monnikke of nonne opgevoed in die Roomse geloof.
(Klik op die foto hierbo vir 'n vergrote beeld).
Die grootste getal Hugenote vlugtelinge wat na die Kaap van Goeie Hoop gevlug het, het gedurende 1688 - 1689 gearriveer. Selfs voor hierrdie groootskaalse emigrasie het individuele Hugenote vlugtelinge soos Francois Villion (1671) en die broersFrançois en Guillaume du Toit (1686) hulle aan die Kaap van Goeie Hoop gevestig. Teen 1692 was 'n totaal van 201 Franse Hugenote aan die Kaap woonagtig. Die meeste van hulle het hulself gevestig in die omgewing van die huidige dorp Franschhoek, sowat 70 km vanaf Kaapstad, waar vele van die plase nog hul oorponklike Franse naam dra.
Volgende: Die koms en vestiging van die Hugenote in SA:
A Short Huguenot History
Notes on the Huguenot Families at the Cape tof Good Hope
Huguenots who arrived in South Africa between 1683 and 1756